06 Des. 15:04:44
Salie-Hlophe sê sy sal besluit of Kathryn Rohde in camera mag getuig.
Sy sê dat die staat dit teenstaan.
Aan die ander kant vra Rohde en sy verdediging dat haar getuienis agter geslote deure moet wees.
Die regter verwys na ander uitsprake oor die kwessie van getuienis in camera.
06 Des. 15:02:14
Regter Salie-Hlophe sê sy gaan nou vir die rekord lees wat sy oor die getuienis van Kathryn Rohde besluit het.
06 Des. 15:01:11
Van der Spuy sê die bevel is gemaak toe Kathryn reeds volwasse was - ''en nou vra ons dat haar getuienis gelewer kan word soos in dié bevel."
Van Niekerk: "Met respek tot die bevel wat in daardie stadium gemaak is, sedertdien is dit so dat Rohde skuldig bevind is en die situasie het verander.
"As die getuie beseer kan word, kan die bevel staan, maar ek het niks gehoor dat sy beseer sal word op enige manier nie," sê Van Niekerk.
06 Des. 14:59:17
Van der Spuy sê hulle wil voortgaan om Kathryn Rohde as getuie te roep, maar daar moet by die bestaande bevel gehou word dat dit nie regstreeks uitgesaai word nie.
06 Des. 14:56:49
Die volgende datum op die hofkalender wat oop is, is eers op 18 Februarie.
Van der Spuy sê wat die getuienis van Kathryn Rohde betref, is daar 'n staande bevel dat dit nie regstreeks uitgesaai kan word nie, na aanleiding van 'n hofbevel in Oktober 2017.
Die staat wil egter hê dat haar getuienis uitgesaai word.
06 Des. 14:55:08
Die hofsaak sal dalk eers weer in Februarie aangaan en Van der Spuy sê hy wil graag aansoek doen om borgtog.
06 Des. 14:53:56
Van der Spuy sê hy wil graag vir Kathryn Rohde roep om te getuig. Hy wil egter nie hê dat haar getuienis onderbreek word nie.
Hy noem ook dat daar aansoek gebring gaan word dat sy in camera getuig.
Verder moet Rohde Donderdag nog teruggaan Pollsmoor toe.
06 Des. 14:52:41
Stollof se getuienis is klaar.
06 Des. 14:51:43
Stollof getuig 'n mens met woede is nie noodwendig gewelddadig nie.
Stollof sê ook dit is aaklig wat mense in verhoudings kan doen.
Wat in hul verhouding gebeur het, is aaklig, maar dit maak nie van Rohde 'n moordenaar nie.
06 Des. 14:48:16